Edinburgh Review
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1800-tallet
Edinburgh Review var et britisk kvartalstidsskrift, som ble grunnlagt i 1802 i Edinburgh av Francis Jeffrey Jeffrey, S. Smith og Henry Peter Brougham. Redaksjonen ble senere flyttet til London.
Tidsskriftet bidrog i vesentlig grad til å bringe litteraturkritikken opp på et høyere nivå enn tidligere, og med dyktige og berømte medarbeidere som William Hazlitt, Thomas Carlyle og Thomas Babington Macaulayble det toneangivende, både politisk og litterært.Politisk var tidsskriftet et forum for whig-standpunkter og reform. Som litterært forum var det mer konservativt og til dels sterkt kritisk til samtidige romantiske diktere som William Wordsworth, Samuel Taylor Coleridge, George Gordon Byron og Percy Bysshe Shelley.Tidsskriftet gikk inn i 1929. Les mer i Store norske leksikon Storbritannias litteratur litteraturkritikk litteraturtidsskrifter